b'\n_START_ARTICLE_\nDesire path\n_START_PARAGRAPH_\nDesire path (my\xc3\xb6s desire line, suom. \xe2\x80\x9dmielihalupolku\xe2\x80\x9d tai -linja) on liikenne- ja kaupunkisuunnittelussa k\xc3\xa4ytetty englanninkielinen termi, jolla tarkoitetaan suunnittelematonta polkua tai reitti\xc3\xa4, jonka ihmiset ovat k\xc3\xa4velem\xc3\xa4ll\xc3\xa4 kuluttaneet maastoon l\xc3\xa4helle suunniteltuja reittej\xc3\xa4. T\xc3\xa4m\xc3\xa4ntyyppisi\xc3\xa4 polkuja usein syntyy oikoreittein\xc3\xa4 suunniteltujen k\xc3\xa4velyreittien tai teiden v\xc3\xa4leihin ihmisten liikkuessa. Joissakin tapauksissa maisemasuunnittelijat saattavat p\xc3\xa4\xc3\xa4llyst\xc3\xa4\xc3\xa4 t\xc3\xa4ll\xc3\xa4 tavalla syntyneet polut, ja siten tehd\xc3\xa4 niist\xc3\xa4 virallisia k\xc3\xa4velyreittej\xc3\xa4.'